ปฏิบัติกับตัวเองและคนอื่นด้วยความเมตตา พัฒนาความรู้สึกของตนเองด้วยเหตุผล สร้างการรับรู้ถึงคุณค่าในตัวเอง
คนเราทุกคนจำเป็นต้องมีเครื่องย้ำเตือนถึงด้านดีๆ ที่ตัวเองมี เพราะบางทีเราก็มักจะหลงลืมสิ่งดีๆ เหล่านั้นไป หรือไม่ก็ไม่ยอมให้เครดิตที่จริงๆ แล้วตัวเองสมควรได้รับ ดังนั้น ลองถามตัวเองดูว่า คุณเป็นคนที่คิดในแง่บวกหรือไม่? คุณเป็นคนที่แคร์สิ่งรอบๆ ตัวหรือเปล่า? และคุณรักครอบครัวของตัวเองโดยที่ไม่ได้สนใจว่าจะเป็นครอบครัวที่มาจากสายเลือดจริงๆ ของตัวเองหรือว่าไม่ใช่หรือเปล่า? ถ้าคุณมีสิ่งเหล่านี้ คุณอาจจะเขียนด้านดีๆ พวกนี้ลงไปในสมุดบันทึกของคุณก็ได้นะ การที่เราจะรู้สึกดีกับชีวิตตัวเองได้นั้นก็ต้องเริ่มต้นจากการที่เรารู้สึกดีกับตัวเองก่อน ซึ่งจริงๆ เราเองก็มักจะเผลอไปโฟกัสที่ด้านแย่ๆ มากกว่าด้านดีๆ ของตัวเราเอง ดังนั้น ในช่วงเวลาของแต่ละวัน ให้คุณทดสอบดูว่าคุณปฏิบัติตัวแบบไหนกับตัวเอง แล้วทำลิสต์ถึงทุกช่วงเวลาที่คุณพูดไม่ดีกับตัวเองไป และในช่วงสุดท้ายของวันนั้น ให้คุณพิจารณาถึงการพูดลบๆ ที่คุณได้พูดกับตัวเอง แล้วจากนั้นก็ทำลิสต์อีกอันหนึ่งขึ้นมาใหม่ เพื่อช่วยวางกรอบคำพูดด้านลบของคุณให้เปลี่ยนไปเป็นคำพูดด้านบวกและเที่ยงตรงกว่าเดิม ตัวอย่างเช่น เมื่อเช้าคุณลืมกุญแจแล้วคุณก็เลยเผลอเรียกตัวเองว่าเป็น “ไอ้โง่” ดังนั้น ในลิสต์อันใหม่ที่คุณทำขึ้นมานี้ คุณอาจจะเปลี่ยนความคิดของคุณให้กลายเป็นประโยคที่ว่า “เราไม่ใช่คนโง่ เราก็เป็นแค่คนๆ หนึ่งที่ทำเรื่องผิดพลาดก็แค่นั้นเอง” ดูให้แน่ใจว่าคุณสละเวลาเพื่อดูแลเอาใจใส่ตัวเองแล้วจริงๆ และเนื่องจากชีวิตเป็นสิ่งที่ท้าทาย และการคอยดูแลเอาใจใส่ตัวเองนั้นก็เป็นแรงกระตุ้นให้คุณปฏิบัติกับคนอื่นด้วยความเมตตา วิธีที่เราปฏิบัติกับตัวเองจึงมักจะสะท้อนวิธีที่เราปฏิบัติกับคนอื่นด้วยเช่นกัน ดังนั้น ให้คุณเริ่มต้นจากตัวเองให้ได้ก่อน โดยให้คุณฝึกปฏิบัติต่อตัวเองด้วยความเมตตาให้ได้ทุกวัน เพราะถ้าคุณฝึกไปเรื่อยๆ การปฏิบัติต่อคนอื่นด้วยความเมตตาก็จะกลายเป็นธรรมชาติของตัวคุณเอง ออกไปกินข้าวที่ร้านโปรดของตัวเองหรือว่าจะเอ็นจอยไปกับของหวานที่คุณชื่นชอบก็ได้ หรืออาจจะเป็นอะไรง่ายๆ อย่างการออกไปตัดผมหรือนวดผ่อนคลายก็ได้อีกเช่นกัน การดูแลเอาใจใส่ตัวเองอย่างดีนั้นจะทำให้การปฏิบัติต่อคนอื่นอย่างมีเมตตากลายสิ่งที่ทำได้ง่ายขึ้น ดังนั้น ให้คุณตั้งเป้าหมายง่ายๆ ขึ้นมาว่าจะดูแลร่างกายตัวเองให้ดีๆ ซึ่งนี่ไม่ได้หมายความว่าให้คุณเปลี่ยนแปลงวิถีชีวิตของตัวเองไปอย่างสิ้นเชิงเลยนะ แต่ว่าให้คุณค่อยๆ ทำไปทีละขั้นตอนเพื่อพิสูจน์กับร่างกายและตัวคุณเองว่าคุณเป็นคนที่ใส่ใจกับตัวเองจริงๆ   หากคุณไม่ค่อยได้ออกกำลังกายมากมายสักเท่าไร ให้คุณวางเป้าหมายไว้ว่าจะเดินให้ได้อย่างน้อยสักวันละ 10 นาที ลองพิจารณาถึงเรื่องอาหารการกินและสุขภาพร่างกายของตัวเองด้วย และลองคิดถึงการเปลี่ยนแปลงง่ายๆ ที่คุณสามารถทำเพื่อที่จะดูแลเอาใจใส่ตัวเองได้ ตัวอย่างเช่น ในอาทิตย์หนึ่งคุณกินอาหารฟาสต์ฟู้ดมากกว่า 3 ครั้ง ดังนั้น คุณอาจจะตั้งเป้าหมายของคุณไปเลยก็ได้ว่าจะกินแค่อาทิตย์ละครั้งเดียวพอ ให้จินตนาการว่ามันก็คล้ายๆ กับการเล่นเกมสะสมสิ่งของนั่นแหละ ซึ่งในขณะที่คุณค่อยๆ ติ๊กเป้าหมายแห่งความเมตตาที่คุณได้ทำออกไปทีละอย่าง ให้คุณตระหนักถึงสิ่งที่คุณรู้สึกในช่วงสุดท้ายของวันเอาไว้ ถามตัวเองดูว่า เรารู้สึกดีหรือเปล่าเวลาที่เรามีเมตตากับคนอื่น? และสิ่งนี้มันทำให้เรารู้สึกดีกับตัวเองหรือไม่?  ตัวอย่างเช่น คุณอาจจะตั้งเป้าหมายไว้ว่าจะยิ้มให้คนแปลกหน้าอย่างน้อย 2 หนในวันหนึ่ง เป้าหมายอีกหนึ่งอย่างหนึ่งของคุณก็อาจจะเป็นการมองหาใครสักคนที่กำลังต้องการความช่วยเหลือในสิ่งที่พวกเขากำลังจะทำ เช่น ย้ายข้าวของหรือทาสีบ้านของพวกเขา หรือไม่คุณก็อาจจะให้ความช่วยเหลือหรือปลอบโยนใครสักคนในชีวิตคุณที่กำลังเผชิญกับช่วงเวลาที่ยากลำบากอยู่ก็ได้ วิธียอดเยี่ยมที่จะทำให้คุณรู้สึกดีกับตัวเองและชีวิตของตัวเอง ก็คือการให้สิ่งดีๆ กลับคืนแก่ชุมชนและมีส่วนร่วมกับชุมชนของคุณเอง เพราะในโลกใบนี้ยังมีคนที่ต้องการความช่วยเหลืออีกมากมาย และไม่มีอะไรที่จะน่าพอใจไปกว่าการที่เรารับรู้ว่าตัวเองได้ช่วยเหลือใครสักคนที่กำลังลำบากอยู่ ดังนั้น พยายามสละเวลาบางส่วนของตัวเองเพื่อมาทำงานเป็นอาสาสมัครให้กับชุมชนที่คุณอยู่ซะเลยสิ โดยคุณอาจจะเลือกติดต่อขอเป็นอาสาสมัครไปทางศูนย์พักพิง ศูนย์ช่วยเหลือสัตว์ องค์กรเยาวชน หรือว่าจะติดต่อไปที่สหกรณ์ท้องถิ่นก็ได้ ส่วนสำคัญส่วนหนึ่งที่จะทำให้คุณรู้สึกดีกับตัวเองและชีวิตของตัวเองได้ก็คือ คุณจะต้องมีความคาดหวังที่ดูมีความเป็นไปได้ ซึ่งอุปสรรคความท้าทายต่างๆ ที่คุณเจอจะเป็นสิ่งที่หล่อหลอมตัวคุณได้มากพอๆ กับที่คุณลักษณะดีๆ ในตัวคุณหล่อหลอมตัวคุณขึ้นมานั่นล่ะ จำไว้ว่าทุกคนล้วนต้องเผชิญกับอุปสรรคความท้าทาย ทำสิ่งผิดพลาด และต้องรับมือกับความผิดหวังในบางครั้ง การยอมรับในสิ่งที่ตัวเองเป็นจึงเป็นสิ่งจะช่วยทำให้คุณรู้สึกดีกับตัวเองและชีวิตตัวเองได้มากขึ้น เนื่องจากว่าคนเรานั้นไม่สามารถควบคุมลักษณะทางกายภาพที่ตัวเองมีได้ทั้งหมด ดังนั้น วิธีดีๆ ที่จะทำให้คุณรู้สึกดีกับตัวเอง ก็คือการปลดปล่อยตัวเองออกมาจากมาตรฐานต่างๆ ที่ดูเป็นไปไม่ได้  และพยายามมองให้เห็นถึงความพิเศษที่ตัวเองมี จากนั้นก็เขียนบันทึกเกี่ยวกับเอกลักษณ์ที่ตัวเองมี และบันทึกไว้ด้วยว่าเอกลักษณ์เหล่านั้นมันทำให้คุณเป็นคุณในทุกวันนี้ได้ยังไง คุณอาจจะตัดภาพดาราคนดังหรือคนที่รู้จักใช้จุดเด่นของตัวเองให้เป็นประโยชน์ที่คุณชื่นชอบอยู่ มาแปะรวมเข้าด้วยกันก็ได้ อาชีพที่คุณทำอยู่อาจจะมีผลต่อความรู้สึกที่คุณมีต่อตัวเองและชีวิตของตัวเองก็ได้ ดังนั้น ให้คุณเขียนบันทึกเกี่ยวกับสิ่งที่คุณสนใจด้วย ยิ่งคุณสร้างความสุมดุลระหว่างภาระหน้าที่กับสิ่งที่คุณชอบทำได้มากเท่าไร คุณก็จะยิ่งรู้สึกดีกับตัวเองมากขึ้นเท่านั้น  ตัวอย่างเช่น คุณชอบการทำภาพยนตร์ คุณก็อาจจะใช้เวลาส่วนหนึ่งฉายหนังของตัวเองให้เพื่อนๆ ดู หรือไม่ก็แชร์ผลงานของตัวเองลงใน YouTube ก็ได้ หรือถ้าคุณสนใจในเรื่องรถจักรยานยนต์ แต่คุณไม่สามารถทำงานซ่อมรถจักรยานยนต์ได้แบบเต็มเวลาได้ ให้คุณทำให้มันเป็นงานอดิเรกของคุณและอุทิศตัวเองไปกับงานอดิเรกที่คุณชอบนี้ซะเลย ทำให้สุดความสามารถของตัวเองเสมอไม่ว่าจะสถานการณ์ไหนก็แล้วแต่ แต่ก็ต้องจำไว้เสมอว่าความพยายามของคุณอาจจะไม่ได้นำไปสู่ผลลัพธ์ที่สมบูรณ์แบบเสมอไป และจริงๆ แล้วบางสิ่งบางอย่างก็ไม่จำเป็นต้องเพอร์เฟคเพื่อที่จะได้เป็นสิ่งที่ยอดเยี่ยมเสมอไปด้วย ซึ่งนี่คือวิธีคิดที่จะทำให้คุณรู้สึกดีกับตัวเองได้ และตราบใดที่คุณรับรู้ว่าตัวเองได้ทำอย่างสุดความสามารถแล้ว คุณก็ไม่จำเป็นต้องไปกังวลอะไรให้มากมายอีก  ตัวอย่างเช่น คุณต้องนำเสนองานในที่ทำงานของคุณ แต่คุณกลับตื่นขึ้นมาพร้อมกับไข้หวัด และการนำเสนองานของคุณก็อาจจะออกมาไม่ดีอย่างที่คุณต้องการ เพราะว่าคุณกำลังรู้สึกไม่ค่อยดีอยู่ และแทนที่คุณจะมัวแต่รู้สึกแย่เพราะสิ่งที่เกิดขึ้น ให้คุณถามตัวเองไปตรงๆ เลยว่า ภายใต้สถานการณ์ที่คุณมีน้ำมูกไหลและสมองตื้อๆ แบบนี้เนี่ย คุณพยายามทำอย่างสุดความสามารถของตัวเองแล้วหรือยัง? หากคำตอบคือ ใช่ ให้คุณปลดและปล่อยวางความคาดหวังที่คุณมีต่อการนำเสนองานครั้งนี้ไป เพราะแม้ว่าจะมีเหตุการณ์แบบนี้เกิดขึ้น การนำเสนองานของคุณก็ยังคงมีโอกาสออกมาดูดีได้อยู่ การยอมรับและปล่อยวางนั้นมักจะเป็นสิ่งที่พูดง่ายมากกว่าทำ ดังนั้น สิ่งสำคัญที่สุดในการปล่อยวางความผิดหวังหรือความขุ่นมัวของตัวเอง ก็คือการให้เหตุผลกับตัวเองไปตรงๆ เกี่ยวกับสถานการณ์ที่เกิดขึ้น คุณอาจกังวลว่าคุณจะไม่ได้รับการเลื่อนขั้นเพราะว่าคุณนำเสนองานของตัวเองได้ไม่ดีเต็มร้อยเปอร์เซ็นต์ แต่การพิจารณาถึงสถานการณ์ที่เกิดขึ้นอย่างตรงไปตรงมานั้นก็อาจจะหมายถึงการที่คุณรับรู้ว่า การเลื่อนขั้นของคุณนั้นขึ้นอยู่กับผลงานโดยรวมของคุณ ไม่ใช่แค่การนำเสนองานแค่เพียงครั้งเดียว นอกจากนี้ นี่ยังอาจจะหมายถึงการที่คุณตระหนักได้ว่าคนที่เข้าฟังการนำเสนองานของคุณอาจจะรู้ว่าคุณไม่ค่อยสบายเท่าไร และอาจจะผ่อนปรนให้คุณมากกว่าที่คุณผ่อนปรนให้ตัวเองก็ได้ ทำตัวเองให้ร่าเริงเข้าไว้ และแทนที่คุณจะยึดติดอยู่แต่กับความผิดหวัง ให้คุณพิจารณาถึงสิ่งที่คุณได้เรียนรู้จากสิ่งเหล่านั้นเอาไว้ด้วยจะดีกว่า และดูว่าคุณจะสามารถนำเอาความรู้ที่ได้นี้ไปใช้กับอนาคตได้อย่างไร  ตัวอย่างเช่น คุณกำลังแอบชอบใครคนหนึ่งอยู่ แล้วคุณก็ตัดสินใจใช้ความกล้าของตัวเองเพื่อไปขอเดทกับคนๆ นั้น แต่คนๆ นั้นกลับตอบปฏิเสธคุณ ซึ่งความรู้สึกผิดหวังจากเหตุการณ์แบบนี้นั้นถือเป็นเรื่องธรรมดามากๆ แต่ทางที่ดีคุณก็ต้องปล่อยวางความคาดหวังที่จะได้ออกเดทกับคนๆ นั้นไปให้ได้ด้วย และให้คุณหันไปโฟกัสที่ความกล้าหาญของตัวเองที่กล้าไปขอใครบางคนออกเดท และมองให้เหมือนว่านี่คือการฝึกฝนเพื่อการขอเดทครั้งต่อไปแทนจะดีกว่า อีกตัวอย่างหนึ่งก็อาจจะเป็นเวลาที่คุณสัมภาษณ์งานก็ได้ คุณคิดว่าการสัมภาษณ์นั้นเป็นไปได้ด้วยดี แต่ปรากฏว่าคุณกลับไม่ได้งานนั้น ดังนั้น ให้คุณปล่อยวางความคาดหวังที่มีต่องานนั้นไป และให้ถือว่านี่เป็นการฝึกฝนการสัมภาษณ์งานของคุณเพื่อเตรียมตัวสำหรับการสัมภาษณ์งานในครั้งต่อไปแทนดีกว่า คอยเขียนบันทึกในสิ่งที่ไม่เป็นไปตามความคาดหวังของคุณเอาไว้ คุณจะได้ประเมินได้ว่าทำไมมันถึงไม่เป็นไปตามที่คุณคาดหวังไว้ และในอนาคตคุณจะเปลี่ยนแปลงสิ่งต่างๆ ให้เป็นไปตามที่หวังได้อย่างไร ตัวอย่างเช่น คุณไม่ได้ใส่ใจในงานที่ตัวเองทำเพราะว่าค่าตอบแทนมันน้อย โดยที่คุณไม่ได้ตระหนักเลยว่างานที่คุณทำนั้นจะเปิดโอกาสให้คุณได้พัฒนาทักษะของตัวเอง และพอรู้แบบนั้นแล้ว แทนที่คุณจะมัวมานั่งเสียใจกับการกระทำของตัวเองในอดีต ให้คุณโฟกัสไปที่การทำให้ตัวเองเป็นคนที่ทำงานร่วมกับคนอื่นได้มากขึ้น มีความอดทนต่องาน และเห็นคุณค่าในทักษะต่างๆ ที่คุณกำลังจะได้เรียนรู้จากการทำงานแทนจะดีกว่า การมีความรู้สึกยินดีในทุกสิ่งทุกอย่างของชีวิตคุณ รวมถึงมีความรู้สึกยินดีต่ออุปสรรคความท้าทายต่างๆ จะเป็นวิธีที่ดีที่จะช่วยให้คุณสามารถรักษาทัศนคติที่ยืดหยุ่นและดีไว้กับตัวเองได้ โดยในทุกๆ วัน คุณอาจจะทำลิสต์เกี่ยวกับสิ่งต่างๆ สัก 10 สิ่งที่คุณรู้สึกยินดีในชีวิตขึ้นมาก็ได้ และถ้าหากคุณรู้สึกว่าตัวเองกำลังท้อแท้อยู่ เตือนตัวเองให้นึกถึง 10 สิ่งเหล่านั้นซะ และพกพาลิสต์นั้นไว้กับตัวด้วย เพื่อที่คุณจะได้มีเครื่องเตือนที่เป็นรูปธรรมในเวลาที่คุณรู้สึกว่าตัวเองกำลังติดอยู่ในห้วงความคิดด้านลบอยู่ การที่คุณจะรู้สึกดีกับตัวเองและชีวิตของตัวเองได้นั้น คุณจำเป็นต้องนึกไว้เสมอว่าตัวคุณและชีวิตของคุณนั้นก็เปรียบเสมือนกับผลงานที่อยู่ในระหว่างการดำเนินงานอยู่ ตราบใดที่คุณคอยพัฒนาตัวเองและมุ่งมั่นต่อไปอยู่เรื่อยๆ นั่นก็แสดงว่าคุณกำลังดำเนินชีวิตไปในแนวทางที่ถูกต้องแล้วล่ะ และยิ่งคุณคอยสร้างแรงกระตุ้นต่อการพัฒนาให้ตัวเองได้มากเท่าไร คุณก็จะยิ่งมีความเชื่อมั่นว่าตัวเองสมควรที่จะรู้สึกดีมากขึ้นเท่านั้น คอยเตือนตัวเองด้วยคำพูดที่ว่า “เน้นที่การพัฒนาดีกว่าเน้นที่ความสมบูรณ์แบบ” ให้ได้หลายๆ ครั้งในแต่ละวัน หากคุณรู้สึกว่าคำพูดนี้มันช่วยคุณได้ เขียนบันทึกถึงลักษณะและคุณสมบัติที่คุณคิดว่ามีคุณค่า พยายามให้ได้ทุกวันเพื่อทำให้ตัวเองเป็นคนที่มีคุณค่าในแบบที่คุณอยากจะให้ตัวเองและชีวิตตัวเองเป็น การที่คุณรู้ชัดเจนแล้วว่าตัวเองอยากจะเป็นใครและให้ความสำคัญในเรื่องของการพัฒนามากกว่าความสมบูรณ์แบบนั้น จะทำให้คุณสามารถสร้างคุณค่าและความพึงพอใจในการทำเป้าหมายเหล่านั้นให้เป็นจริงได้ ถอยออกมาจากความสัมพันธ์ที่แลดูจะยากเย็นและพิจารณาดูว่าความสัมพันธ์เหล่านั้นมันกำลังช่วยคุณ หรือว่าทำร้ายความสามารถในการรู้สึกดีของคุณกันแน่ และเพื่อที่จะสร้างการรับรู้ถึงคุณค่าในตัวเองได้นั้น คุณจำเป็นต้องพาตัวเองไปอยู่คลุกคลีกับผู้คนที่มีความเชื่อมั่นในตัวคุณ ผู้คนที่ทำให้คุณรู้สึกว่าตัวเองมีค่า และผู้คนคอยให้กำลังใจคุณ หากคุณรู้สึกว่าคนรอบตัวคุณบางคนนั้นชอบคิดในแง่ลบ ให้คุณตัดสินใจดูเองเลยว่าพวกเขาเหมาะกับตัวคุณหรือเปล่า ซึ่งบางทีคุณอาจจะต้องพูดคุยปรึกษากับผู้คนรอบตัวคุณเกี่ยวกับวิธีที่พวกเขาปฏิบัติกับคุณและสิ่งนั้นมันทำให้คุณรู้สึกอย่างไรบ้าง และมันก็ขึ้นอยู่กับตัวคุณเองด้วยว่าคุณต้องการจะให้ใครอยู่รอบๆ ตัวคุณ การสร้างเครือข่ายสนับสนุนของตัวเองที่เต็มไปด้วยผู้คนที่มองในแง่บวกและคอยสนับสนุนในตัวคุณนั้น เป็นวิธียอดเยี่ยมที่จะช่วยสร้างการรับรู้ถึงคุณค่าในตัวเองให้กับคุณและทำให้คุณรู้สึกดีกับชีวิตตัวเองได้ ให้กำลังใจตัวเองและรับรู้ถึงคุณลักษณะดีๆ ที่ตัวเองมี หากเป้าหมายของคุณในวันนั้น คือการยิ้มให้กับคนแปลกหน้าสองคน และในวันนั้นคุณทำสำเร็จ ให้คุณชมเชยตัวเองที่ตัวเองได้ส่งต่อสิ่งดีๆ ให้กับคนอื่นด้วย เพราะคุณไม่มีทางรู้เลยว่ามีใครในวันนั้นที่ต้องการรอยยิ้มบ้าง ดังนั้น ให้คุณตั้งตัวเองให้อยู่บนเส้นทางแห่งความจริงและมีความยืดหยุ่น ด้วยการดูให้แน่ใจว่าคุณรับรู้ถึงคุณค่าที่คุณส่งต่อให้กับโลกใบนี้แล้วจริงๆ
ใช้แรงเสริมจากคุณลักษณะของตัวเองที่คุณชื่นชอบ. ปฏิบัติกับตัวเองด้วยความเมตตา. ให้รางวัลตัวเอง. ดูแลรักษาร่างกายของตัวเองให้ดี. ทำลิสต์เป้าหมายแห่งความเมตตา. เข้าไปมีส่วนร่วมกับชุมชนที่ตัวเองอยู่. ตั้งความคาดหวังที่เป็นไปได้สำหรับตัวเอง. ทำลิสต์เกี่ยวกับคุณลักษณะพิเศษที่ตัวเองมี. ลองเขียนบันทึกเกี่ยวกับความสนใจที่ตัวเองมี. ทำให้ดีที่สุดและยอมรับผลที่เกิดขึ้น. เรียนรู้จากความผิดหวัง. แสดงความรู้สึกยินดีในชีวิต. มุ่งมั่นที่การพัฒนาแทนการโฟกัสอยู่ที่ความสมบูรณ์แบบ. ทำลิสต์ลักษณะของคนที่คุณอยากจะเป็น. หลีกเลี่ยงคนที่คิดในแง่ลบ. ชมเชยตัวเอง.
https://www.wikihow.com/Feel-Good-About-You-and-Your-Life https://www.wikihow.com/Feel-Good-About-You-and-Your-Life https://www.wikihow.com/Feel-Good-About-You-and-Your-Life
Treating Yourself and Others with Kindness Developing a Realistic Sense of Self Building Your Self-Worth